На основу члана 41. и 42. Закона о Туризму („Сл. Гласник РС“, бр36/2009,88/2010,99/2011-др.закон, 93/2012 и 84/2015), члана 29. и 30, Статута Туристичке организације општине Власотинце , Управни одбор Туристичке организације општине Власотинце расписује

**КОНКУРС ЗА ИЗБОР ДИРЕКТОРА ТУРИСТИЧКЕ ОРГАНИЗАЦИЈЕ ОПШТИНЕ ВЛАСОТИНЦЕ**

Радно место: Директор

Мандатни период: 4 године

Место рада: Власотинце

**Кандидат треба да испуњава следеће услове:**

-стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету;

- четири године радног искуства, од чега две године на руководећим пословима

- да поседује организационе способности,

- да достави програм рада и

- активно знање страног језика који је обухваћен наставним планом и програмом министарства.

Уз пријаву на конкурс кандидати треба да приложе:

* Извод из матичне књиге рођених
* Уверење о држављанству Републике Србије;
* Диплома о стеченом образовању (оверена фотокопија);
* Доказ о радном искуству (фотокопија радне књижице и/или потврда послодавца);
* Уверење да кандидат није осуђиван за кривично дело и да се против њега не води кривични поступак (не старији од шест месеци);
* Фотокопију личне карте;
* Биографију са контакт подацима.

Рок за подношење пријава кандидата је 15 (петнаест) дана од дана објављивања огласа.

Јавни конкурс се објављује у периодичном издању огласа Националне службе за запошљавање, интернет страници Туристичке организације општине Власотинце.

Непотпуне и неблаговремене пријаве неће се узимати у разматрање и биће одбачене закључком.

Пријаве са потребном документацијом слати на адресу :

Туристичка организација општине Власотинце, ул. Трг ослобођења 12, 16210 Власотинце

За „КОНКУРС ЗА ИЗБОР ДИРЕКТОРА ТУРИСТИЧКЕ ОРГАНИЗАЦИЈЕ ОПШТИНЕ ВЛАСОТИНЦЕ“